กรมบังคับคดีเร่งสะสางลูกหนี้1หมื่นราย
กรมบังคับคดีจับมือเจ้าหนี้ 7 แห่ง จัดไกล่เกลี่ยหนี้กว่า 1 หมื่นราย ยอดหนี้เกือบ 4,500 ล้านเร่งลดปัญหาหนี้ครัวเรือน
18 ก.ค. 2560

กรมบังคับคดีจับมือเจ้าหนี้ 7 แห่ง จัดไกล่เกลี่ยหนี้กว่า 1 หมื่นราย ยอดหนี้เกือบ 4,500 ล้านเร่งลดปัญหาหนี้ครัวเรือนน.ส.รื่นวดี สุวรรณมงคล อธิบดีกรมบังคับคดี เปิดเผยว่า กรมบังคับคดีได้จัดโครงการมหกรรมไกล่เกลี่ย ข้อพิพาทชั้นบังคับคดี เพื่อเฉลิม พระเกียรติสมเด็จพระเจ้าอยู่หัวมหา วชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา ในวันเสาร์ที่ 22 ก.ค. โดยศูนย์ไกล่เกลี่ยข้อพิพาท กรมบังคับคดี ร่วมกับเจ้าหนี้ 6 แห่ง ได้แก่ ธนาคารออมสิน บริษัท บริหารสินทรัพย์ สุขุมวิท (บสส.) ธนาคารไทยพาณิชย์ บริษัท โตโยต้าลิสซิ่ง (ประเทศไทย) ธนาคารซิตี้แบงก์ และบริษัท ซิตี้คอร์ป ลิสซิ่ง (ประเทศไทย) ทั้งนี้มีลูกหนี้จำนวน 10,702 ราย คิดเป็นมูลหนี้ 4,474 ล้านบาทนอกจากนี้ ในวันที่ 17-19 ก.ค.นี้ ศูนย์ไกล่เกลี่ยข้อพิพาทร่วมกับ บริษัท ซิงเกอร์ประเทศไทย ยังได้จัดมหกรรมไกล่เกลี่ยข้อพิพาทชั้นบังคับคดี โดยมีลูกหนี้ประมาณ 833 ราย คิดเป็นยอดหนี้ 20 ล้านบาทอย่างไรก็ตาม ส่วนใหญ่จะเป็น กลุ่มลูกหนี้รายย่อยที่ศาลมีคำสั่งพิพากษามาแล้วอยู่ในขั้นตอนการบังคับคดี ซึ่งการเข้าร่วมโครงการไกล่เกลี่ยเพื่อให้ลูกหนี้เข้ามาเจรจราจาปรับโครงสร้างหนี้ หรือการผ่อนชำระหนี้กับเจ้าหนี้โดยตรง รวมทั้งลดปัญหาการถูกยึดอายัดทรัพย์สิน รวมถึงทำให้ลดปัญหาหนี้ครัวเรือนได้